
Г-Н ДИМИТЪР ДИМИТРОВ
Г-Н ГЕОРГИ МАЛИНОВ
УПРАВИТЕЛИ НА „ПЕЛЕТИ 26“ ЕООД
БУЛ. „ЛЕВСКИ” № 70, ЕТ. 1, АП. 1
Р-Н ПРИМОРСКИ
ГР. ВАРНА


КОПИЕ ДО:

ОБЩИНА ТРОЯН

КМЕТСТВО СЕЛО ТЕРЗИЙСКО


Относно: Инвестиционно предложение (ИП) “Цех за производство на дървесни пелети находящ се в ПИ с идентификатор 72309.504.933, находящ се в с. Терзийско, общ. Троян, обл. Ловеч“.

		УВАЖАЕМИ Г-Н ДИМИТРОВ,
		УВАЖАЕМИ Г-Н МАЛИНОВ,
	
Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение е ново и предвижда монтиране и пускане в действие на линия за производство на дървесни пелети от обла дървесина, дървесен отпадъчен материал, отпадъци от растителни тъкани, дървесни трици и дървесен чипс, в цех разположен в поземлен имот с идентификатор 72309.504.933, находящ се в с. Терзийско, общ. Троян, обл. Ловеч. Суровината (дървен отпадъчен материал, трици и талаш) за производство на пелети е отпадъчен материал от дървопреработващата индустрия и ще се събира и съхранява на площадка в непосредствена близост до производствената линия. Капацитетът на производствената дейност ще бъде 5000т. годишно произведени пелети за горене.  
Инвестиционното предложение попада в обхвата на т. 11 буква "б" – депа за отпадъци и инсталации за обезвреждане и/или оползотворяване на отпадъци (невключени в приложение 1) и/или площадки за извършване на дейности по оползотворяване с код R13 на отпадъци с код 191204, 191210, 191212, от Приложение № 2 към чл. 92, т. 1 на Закона за опазване на околната среда (ЗООС).
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Съгласно приложената към документацията Скица № 15-776414/30.07.2024г. (издадена от СГКК – гр. Ловеч), ПИ с идентификатор 72309.504.933 е с трайно предназначение на територията „урбанизирана“ и начин на трайно ползване „за друг обществен обект, комплекс“.  За одобряването на инвестиционното предложение “Цех за производство на дървесни пелети находящ се в ПИ с идентификатор 72309.504.933, находящ се в с. Терзийско, общ. Троян, обл. Ловеч“, се изисква изработване на ПУП.
Подробните устройствени планове по смисъла на Закона за устройство на територията (ЗУТ), както и техните изменения, попадат в обхвата на разпоредбата на чл. 85, ал. 2 във връзка с ал. 1 от ЗООС, както и в позиция 9.1 „Подробни устройствени планове - планове за застрояване и парцеларни планове за елементите на техническата инфраструктура извън границите на урбанизираните територии” на Приложение № 2 от Наредбата за условията и реда за извършване на екологична оценка на планове и програми (Наредбата за ЕО), като съобразено с изискванията на Наредбата за ЕО могат да бъдат:
	♦ предмет на процедура по преценяване на необходимостта от извършване на ЕО – когато очертават рамката за бъдещо развитие на инвестиционни предложения по Приложение № 1 и Приложение № 2 от ЗООС (чл. 2, ал. 1, т. 2 от Наредбата за ЕО).
	♦ предмет на задължителна ЕО – когато има вероятност да окажат значително отрицателно въздействие върху защитените зони от мрежата „Натура 2000” съгласно решение по чл. 20 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (чл. 2, ал. 1, т. 4 от Наредбата за ЕО).
Компетентен орган по процедурата е РИОСВ – Плевен.
Съгласно чл. 8, ал. 5 от Наредбата за условията и реда за извършване на ЕО на планове и програми (ДВ бр.3/ 11.01.2011г.) и чл. 5, ал. 3 от Наредбата за условията и реда за извършване на ОВОС (ДВ бр.3/11.01.2011г), краен акт постановен от компетентния орган по околна среда – решение за преценяване необходимостта от извършване на ОВОС (чл. 8, ал. 1 от Наредбата за ОВОС) или решение по ОВОС (съгласно чл. 19, ал.1 от Наредбата за ОВОС), е основание за одобряване на проектите за ПУП/ОУП или техните изменения.
Във връзка с разпоредбите на чл. 91, ал. 2 от ЗООС Ви, уведомяваме, че не е необходимо провеждане на самостоятелна процедура за екологична оценка на устройствен план по Наредбата за условията и реда за извършване на екологична оценка на планове и програми (Наредба за ЕО, ДВ бр.3/11.01.2011г.).
На основание чл. 91, ал. 2 от Закона за опазване на околната среда, допускам извършването само на една от оценките по реда на глава шеста на ЗООС, раздел ІІI от ЗООС, която в случая да е процедурата по оценка на въздействието върху околната среда (ОВОС). Съобразно това, предвид разпоредбата на чл. 21, т. 2 от Наредбата за ОВОС, за достатъчно основание за одобряване на проекта на ПУП следва да се счита постановено положително решение в резултат на процедурата по ОВОС.
Обръщаме Ви внимание, че за потвърждаване на последното е наложително окончателният проект на ПУП да съответства напълно на предмета и обхвата на инвестиционното предложение, за което е проведена процедурата по ОВОС.  
III. По отношение на изискванията  на чл. 31 от Закона за биологичното разнообразие:
             Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение “Цех за производство на дървесни пелети находящ се в ПИ с идентификатор 72309.504.933, находящ се в с. Терзийско, общ. Троян, обл. Ловеч“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-2770/18.05.2026г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

